Jurij Andruhovič
<s>Jurij Andruhovyč (Ivano-Frankivsk, 13. ožujka 1960.) je ukrajinski pisac, pjesnik, esejist i prevoditelj.</s>

<s>Život 
Poznat je u međunarodnim književnim krugovima, i zajedno sa Oleksandrom Irvanecom i Viktorom Neborakom osnovao je 1985. spisateljsku udrugu s intrigantnim i parodičnim nazivom Bu-Ba-Bu (ukr.</s><s>Бурлеск-Балаган-Буфонада).</s>

<s>Andruhovič je napisao niz poznatih djela, među njima pet novela, četiri kolekcije poezije, niz kratkih priča i dvije serije eseja.</s><s>Posebno su poznata njegova djela Moskovijada (1993) i Perverzija (1997).</s><s>Preveo je na ukrajinski jezik niz književnih djela sa engleskog, njemačkog, poljskog i ruskog.</s><s>Povremeno piše za ukrajinske tjednike poput «Zerkalo nedeli».</s><s>Jurij je otac također poznate književnice Sofije Andruhovič.</s>

<s>Priznanja
Osim niza književnih nagrada, Andruhovič je za svoje briljantne eseje primio posebno priznanje Mirovnu nagradu »Erich Maria Remarque« grada Osnabrücka »zbog važnoga doprinosa otkrivanju gotovo nepoznatih predjela udaljene Europe«.</s><s>Poznati roman Dvanaest prstena (2005.) nagrađen je Leipziškom književnom nagradom za europsko razumijevanje 2006. jer umjetničkom mješavinom mita i magije pripovijeda o »prestrojavanju jednoga društva u tranziciji i time usmjerava pogled Europljana na zaboravljeno središte kontinenta«.</s><s>Djela Jurija Andruhoviča prevode se i objavljuju u Poljskoj, Kanadi, Sjedinjenim Američkim Državama, Njemačkoj, Mađarskoj, Austriji, Rusiji i Finskoj.</s><s>Hrvatski ukrajinist Damir Pešorda doktorirao je na na Filozofskom fakultetu u Zagrebu na temi  Dva tipa ophođenja s književnom tradicijom (Komparativna analiza romana Dvanadcjat' obručiv J. Andruhovyča i Bolja polovica hrabrosti Ivana Slamniga.</s>

<s>Povezano 
 Dmitro Pavličko
 Oksana Zabužko
 Serhij Žadan</s>

<s>Izvori</s>

<s>Vanjske veze</s>

<s>Jurij Andruhovyč 
 Yuri Andrukhovych, The Canadian Institute of Ukrainian Studies (CIUS) 
 Yuri Andrukhovych's acceptance speech for this year's Leipzig Book Prize for European Understanding ruffled feathers in Germany. (eng.)</s>

<s>Esejisti
Pjesnici
Prevodioci
Ukrajinski pisci</s>

